پرتو روہیلہ

پرتو روہیلہ پاکستان کے ایک نامور ادیب اور محقق ہیں

نام 
اردو کے ممتاز محقق، دانشور اور شاعر پرتو روہیلہ کا اصل نام مختار علی خان تھا۔نسبی تعلق حافظ رحمت خان والئی روھیل کھنڈ سے ہونے کے سبب اپنے نام کے ساتھ ہمیشہ روہیلہ بھی لکھتے تھے۔

پیدائش 
23 ستمبر  1933ء  روھیل کھنڈ (یوپی بھارت)  کے مشہورشہر بریلی  میں ایک پٹھان زمیندار گھرانے میں پیدا ہوئے،  مستقر بنوں صوبہ پختونخوا  پاکستان تھا،

حالات زندگی 
پرتو روہیلہ کے بزرگوں نے تحریک پاکستان میں بڑھ چڑھ کر حصہ لیا۔1950 میں خاندان کے ساتھ پاکستان آگئے۔ مستقر بنوں صوبہ پختونخوا تھا۔ اسلامیہ کالج پشاور، لا کالج پشاور اور پشاور یونیورسٹی سے بی اے آنرزایم اے ایل ایل بی کیا۔ مقابلے کے امتحان میں منتخب ہو کر 1957میں پاکستان ٹیکسیشن سروس میں شامل ہوئے جہاں سے 1993 میں بحیثیت ممبر سنٹرل بورڈ آف ریونیو ریٹائر ہوئے۔ چند سال وزیراعظم معائنہ کمیشن میں بھی رہے۔

وفات 
پرتو روہیلہ کا 29 ستمبر 2016ء کو طویل علالت کے بعد  اسلام آباد پاکستان  میں انتقال ہوا۔

اعزازات 
 1406ھ میں اکادمی ادبیات پاکستان نے نوائے شب پر ڈاکٹر محمد اقبال ایوارڈ عطا ہوا 
 23 مارچ 1994 کو حکومت پاکستان نے صدارتی تمغہ برائے حسن کارکردگی عطا کیا 
 جبکہ 2008 میں انھیں ستارہ امتیاز بھی عطا کیا گیا تھا۔

تصنیفات 
ملازمت سے سبک دوشی کے بعد انہوں نے غالب کے فارسی مکتوبات کی طرف توجہ دی اور غالب کے سارے فارسی مکتوبات کو انتہائی دل کش اردو میں ترجمہ کر نے کا اعزاز حاصل کیا۔ اس کے علاوہ غالب کے مشکل اشعار کی ایک شرح اور غالب پر چند مقالے بھی ان کی تصنیفات میں شامل ہیں۔ 
 غالب اور غمگین کے فارسی مکتوبات اسلام آباد،مقتدرہ قومی زبان،
 نامہ ہائے فارسیِ غالب    
 کلیات ِ عطا مرتب
 اِک دیا دریچے میں شاعری
 آواز شاعری
 دام ِ خیال  کلیات
 شکست رنگ شاعری
 سفر دائروں کا شاعری
 سفر گزشت   امریکا کا سفرنامہ
 رین اجیارا  (دوہے)
 نوائے شب شاعری
 پرتوِ شب  شاعری۔

حوالہ جات